section_heading: Radnja
paragraph_text: Tony i Richie Aprile izvlače nešto novca iz trgovine Davida Scatina, naručivši Ramlösa, marku flaširane vode, hladnjake, avionske karte i tenisice preko kredita trgovine i prodajući robu na ulici. Obavještavaju Daveyja kako će se takva politika nastaviti sve dok im ne isplati novac koji im duguje. Davey je uzrujan zbog situacije i u jednom trenutku leži na stolu za biljar u svojem podrumu držeći pištolj u ustima. Nakon što u sobu uđe njegova žena, on skriva oružje u stropne elemente i ustvrdi kako popravlja svjetlo. Kasnije, njegova žena i Carmela objeduju u Nuovo Vesuviu gdje ona izrazi zabrinutost zbog Daveyjeva kockanja, spomenuvši da trgovina sportskom opremom glasi na njeno ime. Artie Bucco im poslužuje mineralnu vodu koju je Tony dao Daveyju da naruči, spomenuvši kako ju je povoljno nabavio.